శాతకర్ణి దండయాత్రకు సమయం ఆసన్నమైనది - లైవ్ కాకినాడ
నందమూరి నటసింహం బాలకృష్ణ నటిస్తున్న 100వ సినిమాగానే కాక, అఖండ భారతదేశాన్ని పరిపాలించిన ఏకైక మహారాజు "శాతకర్ణి" జీవితం ఆధారంగా తెరకెక్కుతున్న అత్యంత ప్రతిష్టాత్మక చిత్రంగా యావత్ ప్రపంచంలోని తెలుగు సినిమా అభిమానులందరి దృష్టినీ ఆకర్షించిన చిత్రం "గౌతమిపుత్ర శాతకర్ణి". "శాతకర్ణి"గా నందమూరి నటసింహం బాలకృష్ణ ఆహార్యం తెలుగువారిని అమితంగా ఆకట్టుకోగా, "గౌతమిపుత్ర శాతకర్ణి" టీజర్, ట్రైలర్ ఆశ్చర్యచకితుల్ని చేసింది. ఇక చిరంతన్ భట్ స్వరపరిచిన బాణీలతే సంగీత ప్రియులను విశేషంగా అలరిస్తూ.. సినిమా ఎప్పుడు విడుదలవుతుండా అని ఆశగా ఎదురుచూసేలా చేసింది.
ప్రేక్షకుల, నందమూరి అభిమానుల ఎదురుచూపులకు సమాధానంగా చిత్ర నిర్మాతలు వై.రాజీవ్ రెడ్డి-జాగర్లమూడి సాయిబాబులు "గౌతమిపుత్ర శాతకర్ణి" విడుదల తేదీని నేడు నూతన సంవత్సరం సందర్భంగా ప్రకటించారు. సినిమా ప్రారంభోత్సవం నాడే "సంక్రాంతి సినిమా" అని సినిమా యూనిట్ సభ్యులందరూ సగర్వంగా ప్రకటించిన ఈ చిత్రం అన్నమాట ప్రకారం సంక్రాంతి సందర్భంగా జనవరి 12న ప్రపంచవ్యాప్తంగా అత్యధిక థియేటర్లలో విడుదలకానుంది.
ఈ సందర్భంగా చిత్ర నిర్మాతలు వై.రాజీవ్ రెడ్డి-జాగర్లమూడి సాయిబాబులు మాట్లాడుతూ.. "నందమూరి బాలకృష్ణగారితో పనిచేయాలన్న మా కోరిక "గౌతమిపుత్ర శాతకర్ణి" వంటి అద్భుతమైన సినిమా ద్వారా తీరడం చాలా సంతోషంగా ఉంది. బాలయ్య 100వ సినిమా అయిన ఈ ప్రతిష్టాత్మక చిత్రాన్ని సంక్రాంతి సందర్భంగా జనవరి 12న విడుదల చేస్తుండడం మాకు గర్వకారణం. మోరోకో, మధ్యప్రదేశ్ ప్రదేశాల్లో చిత్రీకరించిన కీలక సన్నివేశాల చిత్రీకరణ సమయంలో బాలకృష్ణగారు చూపిన తెగువ, ఆయన అందించిన సహకారం ఎప్పటికీ మరువలేనిది. కన్నడ స్టార్ హీరో శివరాజ్ కుమార్, బాలీవుడ్ డ్రీమ్ గర్ల్ హేమమాలినీలు పోషించిన ప్రత్యేక పాత్రలు సినిమాకి ఆయువుపట్టు. మా క్రిష్ ఈ సినిమాను ఒక విజువల్ వండర్ గా రూపొందించడంతోపాటుగా తెలుగువారికి తెలియని తెలుగోడు "శాతకర్ణి" ఘనకీర్తిని అద్భుతంగా తెరకెక్కించాడు. శాతవాహన రాజుల్లోకెల్లా అత్యంత శూరుడైన "శాతకర్ణి" చరిత్రతో ఈ సంక్రాంతికి శుభారంభాన్నిద్దాం. పైరసీని ఎంకరేజ్ చేయకుండా ఈ చిత్రాన్ని ప్రేక్షకులందరూ థియేటర్ లోనే చూడాల్సిందిగా నిర్మాతలుగా మా మనవి" అన్నారు.
saatakarni dandayaatraku samayam aasannamainadi - laiv kakinada
nandamuri natasimham balakrishna natistunna 100va cinimagane kaaka, akhanda bhaaratadesaanni paripaalinchina ekaika maharaju "saatakarni" jeevitam aadhaaramgaa terakekkutunna atyanta pratishtaatmaka chitramgaa yavat prapanchamloni telugu sinima abhimaanulandari drushtinee aakarshinchina chitram "goutamiputra saatakarni". "saatakarni"gaa nandamuri natasimham balakrishna aahaaryam teluguvaarini amitamgaa aakattukogaa, "goutamiputra saatakarni" teaser, triler aascharyachakitulni chesindi. ika chirantan bhat swaraparichina baaniilatee sangeeta priyulanu visaeshamgaa alaristuu.. sinima eppudu vidudalavutundaa ani aasagaa eduruchusela chesindi.
prekshakula, nandamuri abhimaanula eduruchuupulaku samaadhaanamgaa chitra nirmaatalu vai.rajiv reddi-jagarlamudi saayibaabulu "goutamiputra saatakarni" vidudala teedeeni nedu noothana samvatsaram sandarbhamgaa prakatinchaaru. sinima praarambhotsavam nade "sankraanti sinima" ani sinima unit sabhyulandaruu sagarvamgaa prakatinchina ee chitram annamata prakaaram sankraanti sandarbhamgaa janavari 12na prapanchavyaaptamgaa atyadhika theaterlalo vidudalakaanundi.
ee sandarbhamgaa chitra nirmaatalu vai.rajiv reddi-jagarlamudi saayibaabulu maatlaadutuu.. "nandamuri baalakrishnagaaritho panicheyaalanna maa korika "goutamiputra saatakarni" vanti adbhutamaina sinima dwara teeradam chala santoshamgaa undi. balayya 100va sinima ayina ee pratishtaatmaka chitraanni sankraanti sandarbhamgaa janavari 12na vidudala chestundadam maaku garvakaaranam. moroko, madhyapradesh pradesaallo chitreekarinchina keelaka sannivesaala chitreekarana samayamlo balakrishnagaru chuupina teguva, aayana andinchina sahakaaram eppatiki maruvalenidi. kannada star heero shivaraj kumar, balivud dream gurl hemamalineelu pooshinchina pratyeka paatralu sinimaki aayuvupattu. maa crish ee sinimaanu oka vijuval wander gaa roopondinchadamtopaatugaa teluguvaariki teliyani telugodu "saatakarni" ghanakeertini adbhutamgaa terakekkinchaadu. saatavaahana rajullokella atyanta shoorudaina "saatakarni" charitratho ee sankraantiki subhaarambhaanniddaam. pairaseeni enkarage cheyakunda ee chitraanni prekshakulandaru theater lone chuudaalsindigaa nirmaatalugaa maa manavi" annaru.